stanford-oval/wikipedia huggingface dataset:
פורד פלקון XT
תמונות

"פורד פלקון XT", שנת 1968
"פורד פלקון XT", שנת 1968
"פורד פלקון XT", שנת 1968
"פורד פלקון XT" דגם "GT" - מבט לתא הנהג ולוח מחוונים
"פורד פלקון XT" דגם "GT"
"פורד פלקון XT" דגם "GT"
"פורד פלקון XT" - סטיישן
"פורד פלקון XT" - סטיישן, שנת 1968
"פורד פלקון XT" - סטיישן, שנת 1969
"פורד פלקון XT" - טנדר מסוג "utility", שנת 1968
"פורד פלקון XT" - טנדר מסוג "utility"
"פורד פלקון XT" - טנדר מסוג "utility", שנת 1968
ראו גם

פורד
פורד פלקון
פורד פלקון XA
פורד פלקון XP
פורד פלקון XG
פורד פלקון XY
פורד פלקון ED
פורד XY פלקון GT
הערות שוליים

↑  "פורד פלקון XT" uniquecarsandparts.com.au/car_info_ford_falcon_xt
↑  היסטוריה של דגמי "פורד פלקון XR" ו-פורד פלקון XT whichcar.com.au/features/history-of-the-ford-falcon-xr-xt
↑  "פורד פלקון XT" tradeuniquecars.com.au/buyers-guide/1812/1968-1969-ford-falcon-xt
↑  "פורד פלקון XT" - מפרט uniquecarsandparts.com.au/falcon_XT_technical_specifications
↑  "פורד פלקון XT" דגם "GT" uniquecarsandparts.com.au/car_info_ford_falcon_xt_gt
פרגיניו

ז'ואאו קואליו נטו (בפורטוגזית: João Coelho Neto;‏ 8 בפברואר 1905 – 1 באוקטובר 1979) המוכר כפרגיניו, היה כדורגלן ברזילאי, ששיחק בעמדת החלוץ.
ביוגרפיה

פרגיניו נולד ב-8 בפברואר 1905, בריו דה ז'ניירו שבברזיל. אביו, קואלו נטו, היה סופר. פרגיניו מחוץ לכדורגל היה גם אתלט מגוון ששיחק כדורעף, כדורסל, הוקי וגם היה שחיין. בשנת 1952 זכה בתואר על השתתפותו במירב ענפי ספורט.
בנבחרת ברזיל שיחק במונדיאל 1930, והיה קפטן הנבחרת. הוא כבש את השער הראשון בהיסטוריה עבור ברזיל במונדיאל במשחק נגד יוגוסלביה. לאחר מכן כבש צמד שערים נגד בוליביה.
פרגיניו נפטר ב-1 באוקטובר 1979, בגיל 74. הקבוצה בה שיחק לאורך הקריירה, פלומינססה, הקדישה עבורו פסל. בטלוויזיה הברזילאית הוצגה תוכנית טלוויזיה עבורו, בה מספרים על קורות חייו.
פורד פלקון XY

| --- | --- |

Ford Falcon (XY), דגם "500"
 מאפיינים כלליים
 נקרא גם:  Ford Futura (XY)  Ford Fairmont (XY)
 יצרן:  "Ford Australia" (אנ')
 שנות ייצור:  1970–1972
 יחידות שיוצרו:  118,666
 הרכבה:  אוסטרליה אוסטרליה
 מודל קודם:  פורד פלקון XW
 מודל אחריו:  פורד פלקון XA
 חברת אם:  פורד (שם מלא: Ford Motor Company)
 מרכב:  Front-engine, rear-wheel-drive layout
 אורך:  4,689 מ"מ
 רוחב:  1,869 מ"מ
 גובה:  1,417 מ"מ
 משקל:  1.362 ק"ג (דגם סדאן)
 בסיס גלגלים:  2,819 מ"מ
 מפרט טכני
 מנוע:  6 צילינדרים, 3.28 ליטר  6 צילינדרים, 4.1 ליטר  V8 צילינדרים, 4.9 ליטר  V8 צילינדרים, 5.8 ליטר
 הילוכים:  תמסורת ידנית - 3 מהירויות  תמסורת ידנית - 4 מהירויות  תמסורת אוטומטית - 3 מהירויות מסוג “Cruisomatic”
פורד פלקון XY (באנגלית: Ford Falcon XY, קרוי גם: Ford Futura (XY), קרוי גם: Ford Fairmont (XY)) היא מכונית משפחתית גדולה מתוצרת יצרנית הרכב פורד אוסטרליה (אנ'), חברת בת של פורד אשר יוצרה בין השנים 1972–1970 באוסטרליה.
תצורות

4 דלתות - סדאן (6 נוסעים: 3+3, 5 נוסעים: 2+3).
5 דלתות - סטיישן.
2 דלתות - מסחרית.
2 דלתות - טנדר ("Falcon Utility").
"פורד פלקון XY"

יוצרו 118,666 יחידות. מדגם "GT" יוצרו 1,557 יחידות. מדגם "GT-HO" יוצרו 300 יחידות.
דגמי "פורד פלקון XY" יוצרו בין אוקטובר 1970 – מרץ 1972.
בשנת 1972 יוצרו 432 יחידות בתצורת טנדר מסוג "Utility" עם הנעה כפולה 4x4.
מנוע קדמי.
מנוע בנזין.
סוג הנעה: הנעה אחורית.
"פורד פלקון XY" מסדרת "GT", דגם "GTHO Phase III" הוגדר כ"מכונית שרירים". יוצר ממאי 1971. בדגם הורכב מנוע V8 צילינדרים, 5,763 סמ"ק המפיק 300 כ"ס ב-5,400 סל"ד, יחס דחיסה 11.5:1, תאוצה בין 0–97 קמ"ש היא 6.4 שניות, הדגם הגיע למהירות 225 קמ"ש.
תאוצה בין 0–100 קמ"ש היא 10.7 שניות (דגם 3.28 ליטר המשודך לתיבת הילוכים ידנית 4 מהירויות).
תמונות

"פורד פלקון XY", שנת 1971
"פורד פלקון XY", שנת 1971
"פורד פלקון XY", שנת 1971
"פורד פלקון XY", דגם "GT" סדאן
"פורד פלקון XY", שנת 1972 - טנדר מסוג "Utility"
"פורד פלקון XY" - טנדר מסוג "Utility"
"פורד פלקון XY", שנת 1971 - סטיישן
"פורד פלקון XY", שנת 1971 - סטיישן
"פורד פלקון XY" - מסחרית
"פורד פלקון XY" - מסחרית
ראו גם

פורד
פורד פלקון
פורד פלקון XA
פורד פלקון XP
פורד פלקון XG
פורד פלקון ED
פורד XY פלקון GT
הערות שוליים

↑  "פורד פלקון XY" - מפרט uniquecarsandparts.com.au/falcon_XY_technical_specifications
↑  "פורד פלקון XY" דגם gs tradeuniquecars.com.au/buyers-guide/1901/1971-ford-falcon-gs-v8
↑  Norm Darwin, The History of Ford in Australia, 1986 page 165
↑  Glass’s Dealer Guide, South Australian & Northern Territory Edition, June 1973, page 54
↑  "פורד פלקון XY" דגם GTHO Phase  - III uniquecarsandparts.com.au/ford_falcon_xy_gthoiii_technical_specifications
פרגטה הדורה

| פרגטה הדורה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: פרגטיים
סוג:: פרגטה
מין:: פרגטה הדורה
שם מדעי
 Fregata magnificens ‏מטיוס, 1914
תחום תפוצה


ביצה של פרגטה הדורה
פרגטה הדורה (שם מדעי: Fregata magnificens) היא מין של עוף ים ממשפחת הפרגטיים. אורכה כ-100 ס"מ ואורך מוטת כנפיה הוא כ-215 ס"מ. המין נפוץ לאורך האזור הטרופי של האוקיינוס האטלנטי, ומתרבה בקבוצות על עצים בפלורידה, האיים הקריביים ואיי כף ורדה. היא גם מתרבה לאורך החוף הפסיפי של אמריקה, ממקסיקו עד אקוודור, לרבות איי גלאפגוס. הפרגטה מזדמנת לעיתים רחוק מאוד מתחום תפוצתה הרגיל, והיא נצפתה בין השאר באי מאן, דנמרק, ספרד, בריטניה ובקולומביה הבריטית.
פרגטה זו היא הציפור הלאומית של אנטיגואה וברבודה.
גופם של זכרי הפרגטה שחור כולו, מלבד "כיס גרון" אדום, שמתנפח, בדומה לבלון, בעונת הרבייה. נוצותיה של הפרגטה מבהיקות בסגול בשעה שהשמש מאירה עליהן ישירות. גופן של הנקבות שחור, מלבד החזה וחלקו התחתון של הצוואר הצבועים בלבן, בנוסף לרצועה חומה על הכנף. ראשם ופלג גופם התחתון של זכרי פרגטה צעירים צבועים בלבן, בעוד שאר גופם שחור.
מין זה דומה מאוד בגודלו ובשאר מאפייניו למיני פרגטה אחרים; אך הוא נבדל מהם בחוסר הרצועה הלבנה המתמשכת מבית השחי, ולפרגטות צעירות יש כתם לבן על בטנם בצורת מעוין.
הפרגטות שקטות בזמן מעוף, אך משמיעות כמה וכמה קריאות שונות כשהן בקנן. הן ניזונות בעיקר מדגים, ושודדות אותם מעופות אחרים על ידי כך שהן גורמות להם להקיא את ארוחתם.
הפרגטות עפות לעיתים במשך כמה ימים ולילות ברצף, במהירות ממוצעת של כ-10 קמ"ש, והן יכולות לעוף כ-239 ק"מ בין עצירה לעצירה. הן נוסקות לגובה של עד כ-2300 מטרים מעל לגובה פני הים על ידי שימוש בזרמי אוויר חמים, ויכולות לרדת עד לגובה פני הים. זהו מין העוף היחיד שיכול לישון בזמן מעוף מלבד סיס החומות.
הערות שוליים

↑  פרגטה הדורה באתר הרשימה האדומה של IUCN
פרגטת אי חג המולד

| פרגטת אי חג המולד |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: פרגטיים
סוג:: פרגטה
מין:: פרגטת אי חג המולד
שם מדעי
 Fregata andrewsi ‏מטיוס, 1914

פרגטת אי חג המולד (שם מדעי: Fregata andrewsi) היא מין של עוף ימי ממשפחת הפרגטיים.
עוף זה מגיע לאורך 89–100 ס"מ ולמוטת כנפיים של 205–230 ס"מ כשמשקלה 1.5 ק"ג. היא מזכירה במראה את המין פרגטה קטנה. למין כנפיים וזנב ארוכים העוזרים לו לדאות ומקור לבן ומעוקל.
הפרגטה אנדמית לאי חג המולד שבאוקיינוס ההודי ונמצא במצב פגיע. מספרם הולך ופוחת כל שנה.
הערות שוליים

↑  פרגטת אי חג המולד באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
פורד פרפקט (דמות בדיונית)

.
| --- | --- |

פורד פרפקט בסדרת הטלוויזיה מדריך הטרמפיסט לגלקסיה המגולם על ידי דייוויד דיקסון
 שם ספר:  כל ספרי מדריך הטרמפיסט לגלקסיה
 שם סרט:  מדריך הטרמפיסט לגלקסיה
 תוכנית טלוויזיה:  מדריך הטרמפיסט לגלקסיה
 הופעה ראשונה:  Fit the first
 יוצרים:  דאגלס אדמס
 גילום הדמות:  ג'ופרי מקגיברן (בגרסאות הרדיו והתקליט של הסדרה) דייוויד דיקסון (בסדרת הטלוויזיה) מוס דף (בסרט)
 מידע
 מקום לידה:  ביטלג'וז 
 מין:  זכר
 מקצוע:  כותב עבור מדריך הטרמפיסט לגלקסיה
 דמויות קשורות
 משפחה:  בן הדוד למחצה של זאפוד ביבלברוקס
 חברים:  ארתור דנט
 
פורד פרפקט (באנגלית: Ford Prefect) הוא דמות בדיונית בספרי "מדריך הטרמפיסט לגלקסיה", מהדמויות הראשיות בסדרה. פורד הוא חוצן מביטלג'וז שעד הספר הראשון גר בכדור הארץ והתחזה במשך שנים לאדם.
בגרסאות הרדיו והתקליט של הסדרה, מגלם את פורד ג'ופרי מקגיברן. בסדרת הטלוויזיה עושה זאת דייוויד דיקסון ובסרט זהו מוס דף.
שם הדמות

אף שפורד דאג מאוד להשתלב בחברת כדור הארץ, הוא "התרשל קמעה בעבודת המחקר המכינה שלו", וחשב שהשם "פורד פרפקט" יכול להיות "שם ראוי ולא בולט". אדמס הבהיר בראיון ש"פורד שגה בזיהוי צורת החיים הדומיננטית". פורד פרפקט הייתה מכונית בריטית שיוצרה בשנים 1938 עד 1961. על פי הסרט, פורד כמעט ונדרס בעת ניסיון להכיר מכונית פורד פרפקט. הצלתו בידי ארתור דנט הובילה להיכרות ביניהם. לפי סדרת הטלוויזיה, כשפורד הגיע לכדור הארץ, הוא בחר את השם "פורד פרפקט" מתוך רשימת שמות.
מחבר הסדרה, דאגלס אדמס, שם לב שהבדיחה לא הובנה על ידי קהל אמריקני, שחשב ששם המשפחה של פורד באנגלית "prefect" היה אמור להיות "perfect" (המילה "מושלם" באנגלית), אלא שהייתה שגיאת דפוס. במספר תרגומים של סדרת הספרים, למשל הצרפתי (Le Guide Galactique) והיווני, שמו של פורד שונה לשם "Ford Escort" (פורד אסקורט). כיום, הבדיחה לא מובנת לקוראים הבריטים הצעירים, כיוון שמכוניות "פורד פרפקט" נדירות בבריטניה. בסרט, שם המשפחה האנגלי לא הוקרן על המסך, מלבד בתודות, שם הוא כתוב כ-"Prefect".
פעילותו של פורד פרפקט > שני הספרים הראשונים

בתחילת הספר הראשון בסדרה, פורד אוסף את ארתור דנט, חברו, מביתו ומספר לו שכדור הארץ עומד להיהרס על ידי יצורים הקרויים "ווגונים". פורד מציל את עצמו ואת ארתור לפני שכדור הארץ מושמד, בכך שהוא לוקח טרמפ בחללית הווגונים. כעבור זמן מה הוא וארתור מושלכים מהחללית ונאספים על ידי חללית אחרת הנקראת "ליבת הזהב", שם הם פוגשים את זאפוד ביבלברוקס, טריליאן ומרווין.
לאחר טיסה ממושכת הם מגיעים לכוכב בשם "מגרתיאה" (במטרה למצוא את השאלה שתשובתה היא התשובה לחיים, היקום וכל השאר). פורד, זאפוד וטריליאן יוצאים מהחללית ומשאירים את ארתור ומרווין להשגיח עליה. ארתור יצא מהחללית וחבר אליהם, אך בגלל עכברים שדרשו את מוחו הם בורחים בחזרה לחללית. הם עוזבים את מגרתיאה, אך מותקפים על ידי ספינת ווגונים. למזלם, הם מוצלים על ידי אחד מאבותיו של זאפוד.
במהלך הספר, פורד וארתור ניתקים מהחבורה ומגיעים לחללית לא מוכרת, שטסה לעבר כדור הארץ הפרהיסטורי. ארתור מציע לפורד לנסות לגלות את השאלה שתשובתה היא התשובה לחיים, היקום וכל השאר, באמצעות הוצאת אותיות אקראיות מתוך השק, והשאלה שמתקבלת היא "מה תקבל אם תכפיל שש בשבע?".
פעילותו של פורד פרפקט > הספר השלישי והספר הרביעי

פורד וארתור נפגשים בכדור הארץ הפרהיסטורי, שם הם מבחינים בספה חוצת ממדים. הם רודפים אחריה, מצליחים לעלות עליה, ומגיעים למגרש הקריקט לורדס, יומיים לפני השמדת כדור הארץ. סלארטיברטפאסט (דמות משנית שהופיעה גם בספר הראשון) הגיע לשם וביקש מהם עזרה בהצלת היקום, ושלושתם עולים לחלליתו של סלארטיברטפאסט.
במהלך הספר, פורד וסלארטיברטפאסט פוגשים את ארתור בכניסה לבית מעופף שבו מתקיימת מסיבה. הם נכנסים למסיבה בניסיון לקחת פרסת כסף - אך הניסיון נכשל. כעת טריליאן מצטרפת אליהם והם טסים לכוכב הלכת קריקיט. בסוף הספר הם טסים לכדור הארץ.
בספר הרביעי בסדרה, במקביל להתרחשויות אחרות בו, פורד מגלה שהערך על כדור הארץ ב"מדריך הטרמפיסט לגלקסיה" הוחלף בערך שכתב כשהיה בכדור הארץ. ההחלפה נראית לו מוזרה, ולכן הוא שב לכדור הארץ, ופוגש את ארתור דנט ופנצ'רץ', דמות שארתור פגש במהלך שהותו בכדור הארץ. שלושתם תופסים את הפיקוד בחללית שאיתה פורד הגיע, ופורד ופנצ'רץ' יוצאים לכוכב לכת כדי לגלות את המסר האחרון של אלוהים לברואיו.
פעילותו של פורד פרפקט > הספר החמישי בסדרה

פורד חוזר למשרדי "מדריך הטרמפיסט לגלקסיה", ומגלה שמדריך הטרמפיסט לגלקסיה נקנה על ידי תאגיד בשם "מפעלי ממדינסוף", ושהווגונים הם חלק מהמעסיקים. הוא מנסה לברוח ממשרדי המדריך, ובמהלך הבריחה גונב גרסה חדשה של מדריך הטרמפיסט לגלקסיה, "עוף" רב ממדי, ושולח אותו לארתור. ארתור מוצא את החבילה, לא פותח אותה עקב היכרותו עם פורד, אך אקראית, בתו של ארתור שנולדה במהלך הספר, גנבה ממנו את החבילה ופתחה אותה. המדריך החדש משתמש בשיטה הנקראת "הנדסת זמן מהופכת", וגורם לכך שברגע בו ינחת פורד בלמואלה, אקראית תכה בו באבן, תגנוב את ספינת החלל שלו ותטוס לכדור הארץ.
פורד מגיע לכדור הארץ, וביחד עם ארתור הם נוסעים לממד אחר כשהם על גבן של "חיות רגילות בתכלית". לקראת סוף הספר, מגיעות דמויות הספר למועדון בכדור הארץ, שם אקראית, האוחזת באקדח, יורה לכיוון של ארתור, אך הוא מתכופף, והכדור פוגע באיש מאחוריו. בסוף הספר, כל כדור הארץ מושמד בגלל פעולת הנדסת זמן מהופכת שתוכננה על ידי ווגון.
פעילותו של פורד פרפקט > הספר השישי בסדרה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פולונארווה

פּוֹלוֹנַארוֹוַה (בסינהלית: පොළොන්නරුව; בטמילית: பொலன்னறுவை) היא העיירה הראשית בנפת פולונארווה (אנ') במחוז צפון-מרכז בסרי לנקה. העיירה המודרנית פולונארווה ידועה גם בשם "העיירה החדשה", והחלק השני של פולונארווה נשאר כעיר המלוכה העתיקה של ממלכת פולונארווה (אנ').
פולונארווה הייתה הממלכה השנייה הוותיקה מכל ממלכות סרי לנקה, והוקמה לראשונה כעמדה צבאית על ידי הממלכה הסינהלית. שמה שונה ל"ג'אנאנאתמנגאלם" (Jananathamangalam) על ידי שושלת צ'ולה לאחר פלישתם המוצלחת לבירת המדינה של אז, אנוראדאפורה, במאה ה-10. ב-1980 הוכרזה העיר העתיקה פולונארווה כאתר מורשת עולמית של אונסק"ו.
פולונארווה המודרנית עוברת פרויקט פיתוח גדול המכונה "ההתעוררות של פולונארווה", בראשותו של הנשיא לשעבר מייטריפלה סיריסנה. הוא צופה את הפיתוח של כל המגזרים בפולונארווה, כולל כבישים, חשמל, חקלאות, חינוך, בריאות וסביבה.
אטימולוגיה

השם פולונארווה הוא ממקור לא ידוע והוא אומץ על ידי הנוסע ג'יימס אמרסון טננט (אנ') בן המאה ה-19. צורתו הטמילית, "פולאינארי", מוזכרת בכתובות טמיליות שנמצאו בפולונארווה של תקופת שושלת צ'ולה. השם היה אולי קיצור של שמו העתיק פולאטי נקארם (Pulatti nakaram) או פולאסטייה נגארה (Pulastya nagara) שפירושו העיר של החכם ההינדי פולאסטייה (אנ').
תחת שלטון צ'ולה שונה שם המקום ל"ג'אנאנאתמנגאלם" המקום נודע מאוחר יותר בשם ויג'ייאראג'פורם (Vijayarajapuram), שכנראה נגזר משמו של ויג'ייאבאהו הראשון (אנ').
היסטוריה

פולונארווה הוקמה לראשונה כמוצב צבאי על ידי הממלכה הסינהלית. ושם זה שונה ל"ג'אנאנאתמנגאלם" על ידי שושלת צ'ולה לאחר פלישתם המוצלחת למדינה במאה ה-10. בתקופה זו התרחש הרס שיטתי של הציוויליזציה הבודהיסטית במישורים הצפוניים של סרי לנקה. רג'ארג'ה הראשון (אנ') משושלת צ'ולה בנה את ואנאוואן מאהדאוויסוורם (Vanavan Mahadevisvaram), מקדש שיווה בפולונארווה הקרוי על שם מלכתו, אשר ידוע כיום בשם סיווה דוואלה (Siva Devale). המקדש הכיל, בין היתר, פסלי ארד של גנש ופרוואטי. החלקים הצפוניים והמרכזיים של סרי לנקה נשלטו בתקופה זו תחת רג'נדרה צ'ולה הראשון, קיסר צ'ולה (אנ') ישירות כפרובינציה של צ'ולה. עם זאת, לאחר שנת 1070 לספירה הסתיים שלטון הצ'ולה באי, ופולונארווה נכבשה על ידי ויג'ייאבאהו הראשון (אנ') מפולונארווה הידוע גם בשם ויג'ייבאהו הגדול (שלט 1055–1110).
ויג'ייבאהו הראשון החל במסע הכיבושים ממהאנאגקולה (Mahanagakula) ושילח שלושה כוחות צבאיים לתקוף את פולונארווה משלוש חזיתות. כוח אחד נשלח לאורך החוף המערבי של המדינה לנמל מהאטיטה כדי לטפל בכל תגבורת שעלולה להגיע מדרום הודו. לאחר מכן, חלק מכוח זה נע לעבר פולונארווה ותקף מצפון-מערב. כוח שני נשלח ממזרח מעבר למאגאמה (Magama) כדי לתקוף את פולונארווה ממזרח. הכוח השלישי והעיקרי התקדם ברחבי הארץ, בראשות המלך. מוקף בשלושת כוחות אלו הייתה פולונארווה תחת מצור במשך שבעה חודשים לפני שכוחותיו של המלך ויג'ייבאהו נכנסו לעיר. בשנת 1070 הפך ויג'ייבאהו לשליט פולונארווה. באותה תקופה סרי לנקה הייתה ידועה בשם ת'מבאפאני.
המסחר והחקלאות שגשגו תחת חסותו של הנכד המפורסם של המלך ויג'ייבאהו הראשון מפולונארווה, המלך פראקראמבהו הגדול, שהיה נחוש ששום טיפת מים שנופלת מהשמים לא תבוזבז, וכל אחת מהן הייתה אמורה לשמש לפיתוח של האדמה. לפיכך, נבנו בתקופת שלטונו של פראקראמבהו מערכות השקיה עדיפות בהרבה מאלו של עידן אנוראדאפורה, מערכות המספקות עד היום את המים הדרושים לגידול אורז במהלך העונה היבשה הלוהטת במזרח הארץ. הגדולה מבין המערכות הללו היא פאראקרמה סמודרה (Parakrama Samudra) או ים פאראקרמה אשר שימש גם כמעגן גדול של ספינות ים דרך נהר מאהאוולי. ממלכת פולונארווה הייתה עצמאית לחלוטין בתקופת שלטונו של המלך פראקראמבהו.
למעט יורשו המיידי, ניסנקה מאלה הראשון (אנ'), המלכים האחרים של פולונארווה לא הפגינו כישורי שלטון ובחצר המלכות שלהם פרצו מדי פעם עימותים. הם גם המשיכו ליצור בריתות נישואים יותר עם ממלכות דרום הודו החזקות יותר עד שקשרי נישואים אלו החליפו את השושלת המלכותית המקומית. זה גרם לפלישה של המצביא קאלינגה מאגה (אנ') בשנת 1214 ולהרס המוחלט של הערים הגדולות אנוראדאפורה ופולונארווה בשריפה. עד שהובס הספיק קאלינגה מאגה להרוס את הציוויליזציה הבודהיסטית בצפון סרי לנקה. בשנת 1284 הייתה פלישה נוספת, הפעם של שושלת ארייקאקראוורטי (אנ'), מה שאילץ את העברת הבירה לדמבדנייה (אנ').
כיום

העיר העתיקה פולונארווה נותרה אחת מהשרידים הארכאולוגיים הטובים ביותר במדינה של ערים המתוכננות היטב. יופיה שימש גם כרקע לסצנות מצולמות עבור הקליפ של דוראן דוראן עבור השיר Save a Prayer (אנ') בשנת 1982. ב-1980 הוכרזה העיר העתיקה פולונארווה כאתר מורשת עולמית על ידי אונסק"ו.
ליד העיר העתיקה ישנה עיירה קטנה עם מספר בתי מלון וכמה חנויות יקרות. ישנם מוסדות ממשלתיים באזור שנבנה לאחרונה בשם "העיירה החדשה", במרחק של כ-6 קילומטרים מהעיר ומהכביש הראשי. בית הספר הגדול ביותר במחוז, ממוקם בעיירה החדשה.
פולונארווה היא העיר השנייה בגודלה במחוז צפון-מרכז, אך היא ידועה כאחת הערים הנקיות והיפות במדינה. הסביבה הירוקה, המבנים העתיקים המרשימים, פאראקרמה סמודרה (Parakrama Samudra, אגם ענק שנבנה בשנת 1200), ומלונות תיירות אטרקטיביים הופכים אותה למוקד תיירותי.
אטרקציה נוספת לתיירים היא אוכלוסיית מקוק הכיפה בעיר. הקופים חיים בהריסות מאז ההתיישבות האנושית והמשיכו לשגשג שם הרבה אחרי שבני האדם עזבו.
אתר המורשת

אתר פולונארווה משתרע על פני כ-1,220 דונם ויש בו הרבה מונומנטים שמורים היטב. באופן כללי, הסגנון האדריכלי מושפע מהסגנון ההינדי. רוב המונומנטים דתיים, אבל יש גם שרידים של מונומנטים זמניים כמו חדר המועצה המלכותית. האתר עצמו מחולק למספר אתרי משנה.
אתר המורשת > גאל ויהרייה

הגאל ויהרייה הפכו את פולונארווה למפורסמת. אלו הם שלושה בודהות גדולים חצובים על פני סלע. הראשון יושב במדיטציה, השני עומד כשזרועותיו שלובות על החזה, הצורה שבה הגיע, ולבסוף השלישי שוכב. בודהה השוכב הגדול, שהגיע לנירוונה, הוא גם המושלם ביותר וגם המסתורי ביותר מבין הפסלים העתיקים של סרי לנקה. הוא נחשף לפני מאה שנים באתר הארכאולוגי. אורכו 15 מטרים, הבודהה חצוב מתוך הסלע.
גלריה

חורבות הארמון המלכותי בפולונארווה
בודהה היושב של גאל ויהרייה
סטופה באזור המקדש
בודהה העומד של גאל ויהרייה
בודהה השוכב של גאל ויהרייה
בודהה היושב של גאל ויהרייה
הערות שוליים

↑  Centre, UNESCO World Heritage. "Ancient City of Polonnaruwa". UNESCO World Heritage Centre (באנגלית).
↑  Nubin, Walter (2002). Sri Lanka: Current Issues and Historical Background (באנגלית). Nova Science Publishers. pp. 102, 103. ISBN 9781590335734.
| --- | --- |
בקרת זהויות :  NLI: 987007557508505171  LCCN: n84018990  VIAF: 123200948   WorldCat (עם VIAF): 123200948 
במבנה זה המכונה וטאג'ג' שמרו פעם את השן של הבודהה
בלאופלדן

| --- | --- |
סמל בלאופלדןסמל בלאופלדן

 מדינה:  גרמניה גרמניה
 מדינה:  באדן-וירטמברג באדן-וירטמברג
 מחוז:  שווביש האל
 שטח:  90.18 קמ"ר
 גובה:  460 מטרים
 אוכלוסייה:  ‏
  ‑ בעיירה:  5,421 (31 בדצמבר 2022)
 קואורדינטות:  49°17′49″N 9°58′19″E﻿ / ﻿49.296944444444°N 9.9719444444444°E﻿ / 49.296944444444; 9.9719444444444 
 אזור זמן:  UTC+1
 http://www.blaufelden.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניבלאופלדן(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניבלאופלדן(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןבלאופלדן(למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןבלאופלדן  he tabBackground:;tabBorder:#aaa;defaultTab:0;
 
בלאופלדן (בגרמנית: Blaufelden) היא עיירה במחוז שווביש האל בבאדן-וירטמברג שבגרמניה. היישוב נמצא כ-15 ק"מ מרוטנבורג על הטאובר.
העירייה מוזכרת לראשונה במסמך משנת 1157. בשנת 1399 היא עברה לשליטת נסיכות אנסבך. נכתב שבלאופלדן ב-1526 היא עירייה לותרנית. בשנת 1806 היא עברה תחילה לבוואריה ולאחר הסכם תיקוני גבול לווירטמברג.
העיירה חוברה למסילת ברזל בשנת 1869. תנועת רכבות נוסעים הופסקה בשנת 1963. העיירה מחוברת למערכת כבישים ארצית באמצעות כביש מס' 290.
במהלך שנות ה-70 של המאה ה-20 סופחו לעיירה מספר יישובים קטנים בסביבתה.
נכון לדצמבר 2020 ישנם כ-5,300 תושבים בבלאופלדן.
המעסיק העיקרי הוא Bosch Tiernahrung, חברה לייצור מזון לחיות. החברה הוקמה בשנת 1984 כעסק משפחתי. עם הזמן היא התפתחה למובילי התחום בגרמניה ומייצאת את תוצרתה למדינות נוספות. החברה מעסיקה כ-700 עובדים.
פפיאן

ערך זה עוסק במושג באלגברה לינארית. אם התכוונתם למשמעות אחרת, ראו .
באלגברה ליניארית, הפפיאן של מטריצה מסדר זוגי הוא פולינום מסוים באברי המטריצה, שיש לו קשר לדטרמיננטה. הפפיאן הופיע לראשונה בעבודות של יוהאן פרידריך פף (Pfaff) ב-1815, וקיבל את שמו מידי ארתור קיילי ב-1852. את הפפיאן של מטריצה A מסמנים  \ \operatorname {Pf} (A). תכונתו החשובה ביותר היא שהדטרמיננטה של מטריצה אנטי-סימטרית שווה לריבוע הפפיאן. גם הדטרמיננטה של מטריצה סימטרית ביחס לאינוולוציה סימפלקטית שווה לריבוע הפפיאן.
פף חקר מערכות של משוואות דיפרנציאליות מסדר ראשון, ונתקל בתנאי השקול לכך שהפפיאן של מטריצה אנטי-סימטרית מסוימת אינו מתאפס. ב-1827 זיהה קרל גוסטב יעקובי שהתנאי החישובי של פף שקול לכך שהדטרמיננטה של אותה מטריצה שונה מאפס. בעקבות זאת הוכיח קיילי ב-1847 שאם A אנטי-סימטרית, אז  \ \det(A)=\operatorname {Pf} (A)^{2}. ביחס לפעולת החפיפה, הפפיאן מקיים  \ \operatorname {Pf} (BAB^{t})=\det(B)\cdot \operatorname {Pf} (A).
הפפיאן של מטריצה  \ (a_{ij}) מסדר  \ 2m\times 2m מוגדר לפי הנוסחה  \ \operatorname {Pf} (A)={\frac {1}{2^{m}m!}}\sum _{\sigma \in S_{2m}}(\operatorname {sgn} \sigma )a_{\sigma (1),\sigma (2)}a_{\sigma (3),\sigma (4)}\cdots a_{\sigma (2m-1),\sigma (2m)}. אם המטריצה אנטי-סימטרית, מספיק לעבור על התמורות המקיימות  \ \sigma (2i-1)<\sigma (2i) לכל i, ו-  \ \sigma (1)<\sigma (3)<\cdots <\sigma (2m-1), ללא המקדם המוביל, וכך ההגדרה טובה מעל שדה מכל מאפיין. לדוגמה, 
 \ \operatorname {Pf} \left({\begin{array}{cc}0&a\\-a&0\end{array}}\right)=a, ו- 
 \ \operatorname {Pf} \left({\begin{array}{cccc}0&a&x&t\\-a&0&s&y\\-x&-s&0&c\\-t&-y&-c&0\end{array}}\right)=ac+ts-xy. בדומה לזה, הפפיאן של 
 \ \left({\begin{array}{cccc}a&b&0&\alpha \\c&d&-\alpha &0\\0&\beta &a&c\\-\beta &0&b&d\end{array}}\right), שהיא סימטרית ביחס לאינוולוציה הסימפלקטית, הוא  \ ad-bc+\alpha \beta .
בייבי קים

| --- | --- |
אין תמונה חופשית
 לידה:  22 באוקטובר 2000 (בן 23) קרסון, קליפורניה, ארצות הברית 
 שם במה:  Baby Keem 
 מוקד פעילות:  ארצות הברית 
 תקופת הפעילות:  מ-2017 
 שפה מועדפת:  אנגלית 
 חברת תקליטים:  טופ דואוג אנטרטיינמנט, קולומביה רקורדס, דה אורצ'רד, PGLang 
 keemworld.com
 פרופיל ב-IMDb
 
הייקים ג'מאל קרטר ג'וניור (באנגלית: Hykeem Jamaal Carter, Jr.; נולד ב-22 באוקטובר 2000), הידוע בשם הבמה בייבי קים (Baby Keem), הוא ראפר, פזמונאי ומפיק מוזיקלי אמריקאי. הוא ידוע בעיקר בזכות הסינגל "Orange Soda", מתוך המיקסטייפ השני שלו, Die for My Bitch, שהגיע בשיאו למקום ה-98 במצעד הבילבורד הוט 100. בייבי קים נכלל ב-Freshman Class של XXL לשנת 2020.
קריירה

לקים קרדיטים של כתיבה והפקה בפרויקט של בן דודו, הראפר קנדריק לאמאר, Black Panther: The Album, אלבומו של ג'יי רוק מ-TDE,‏ Redemption,‏ Crash Talk של סקולבוי קיו והשיר "Nile" מתוך The Lion King: The Gift של דיסני. קים עבד עם המפיק המוזיקלי קארדו, על שני המיקסטייפים שלו, The Sound of a Bad Habit מ-2018 ו-Die for My Bitch מ-2019. השני הגיע למצעד הבילבורד 200.
קים הוצג ביצירה החזותית בהשקה של החברה של קנדריק לאמאר ודייב פרי, pgLang.
ב-18 בספטמבר 2020 הוציא שני שירים חדשים, "Hooligan" ו-"Sons & Critics Freestyle". ב-5 במרץ 2021 הוציא את השיר "No Sense". ב-30 באפריל, הוציא את השיר "Durag Activity", יחד עם טראוויס סקוט.
בספטמבר 2021 הוציא את אלבום הבכורה שלו, The Melodic Blue. באלבום משתתפים הראפר קנדריק לאמאר, טראוויס סקוט ודון טוליבר. בשנה זו קיבל מועמדות בטקס פרסי גראמי ה-64 בקטגוריית תגלית השנה, ואף נכלל ברשימת פורבס 30Under30 לשנת 2022. באוקטובר 2022, שנה לאחר צאת האלבום, הוציא מהדורת דלוקס.
דיסקוגרפיה > אלבומי אולפן

2021: The Melodic Blue
דיסקוגרפיה > מיקסטייפים

2018: The Sound of a Bad Habit
2019: Die for My Bitch
דיסקוגרפיה > מיני-אלבומים

2017: Oct
2018: Midnight
2018: No Name
2018: Hearts & Darts